《连雨薪舫不至》
宋代·李正民

大隐堂中岸角巾，尚叨微禄不忧贫。未论方朔一囊粟，正乏支忧十束薪。

泽国烟波偏苦雨，梅天蒸润更兼旬。扁舟会泛江湖去，鸥鸟相随作散人。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。